1999年11月23號，英國廣播公司報導《星洲日報》為篡改相公開道歉，理由係修改咗一張1995年嘅相，將前馬來西亞副首相安華喺國陣嘅領導人中刪除，再以當時嘅副首相阿布都拉·巴達威嘅人頭相取代。《星洲日報》總老編劉鑑銓承認修改相違反咗新聞業嘅基本原則，稱該錯誤係由個初級副老編覺得安華已經唔再係國陣陣營，所以認為安華唔啱出現喺嗰張相中，副老編無政治動機，並強調圖片唔係意味住反映事件嘅真實性，並為有關事件喺網絡論壇上刊登道歉啟事。